b'\n_START_ARTICLE_\nIPad\n_START_PARAGRAPH_\niPad er et nettbrett utviklet og designet av Apple. iPad er prim\xc3\xa6rt laget som en plattform for audiovisuell media, b\xc3\xb8ker, film, musikk, spill og internett. Den f\xc3\xb8rste iPad-modellen ble introdusert i USA 27. januar 2010 av dav\xc3\xa6rende sjef for Apple Steve Jobs. Dens st\xc3\xb8rrelse og vekt gj\xc3\xb8r den til en mellomting mellom en ordin\xc3\xa6r smarttelefon og en b\xc3\xa6rbar datamaskin. iPad bruker operativsystemet iOS, som ogs\xc3\xa5 blir brukt av iPod Touch og iPhone. iPad vil ogs\xc3\xa5 kunne brukes til \xc3\xa5 kj\xc3\xb8re iPhone-applikasjoner. Applikasjonene kan kj\xc3\xb8res i b\xc3\xa5de et format tilpasset iPhone og i et forst\xc3\xb8rret format som er tilpasset iPad-skjermen. Enn om de eldre applikasjonene vil fungere vil de ikke utnytte skjermst\xc3\xb8rrelsen til iPad og oppl\xc3\xb8sningen vil ofte v\xc3\xa6re lav. Uten \xc3\xa5 modifisere enheten vil iPad kun v\xc3\xa6re i stand til \xc3\xa5 kj\xc3\xb8re applikasjoner godkjent av Apple Inc. gjennom deres egen App Store.  _NEWLINE_Ulikt tidligere nettbrett bruker iPad \xe2\x80\x93 i likhet med iPhone og iPod Touch \xe2\x80\x93 en multiber\xc3\xb8ringsskjerm som kontrolleres med fingrene. iPad bruker ogs\xc3\xa5 et virtuelt skjermtastatur for f.eks. e-post og SMS. Enheten har en bakgrunnsbelyst LED-skjerm som m\xc3\xa5ler 25\xc2\xa0cm (diagonalt) med XGA-oppl\xc3\xb8sning. iPad bruker et lokalt datanett for tilgang til lokale nettverk og internett. Enkelte modeller har ogs\xc3\xa5 innebygget 3G som bruker HSDPA og GSM for oppkobling til internett. I likhet med iPhone og iPod Touch administreres enheten via iTunes, hvor brukeren i tillegg til \xc3\xa5 synkronisere musikk, film og b\xc3\xb8ker ogs\xc3\xa5 kan redigere innhold som applikasjoner og personlige data. Dette skjer ved \xc3\xa5 koble enheten til PC eller Mac via USB. I siste utgave av iOS (iOS5) kan enheten ogs\xc3\xa5 synkroniseres tr\xc3\xa5dl\xc3\xb8st mot iTunes over et tr\xc3\xa5dl\xc3\xb8st datanett. _NEWLINE_Da Apple lanserte den f\xc3\xb8rste iPad-modellen i april 2010, solgte denne over tre millioner enheter p\xc3\xa5 \xc3\xa5tti dager. I 2010 solgte Apple fjorten millioner enheter verden over, hvilket representerte 75 prosent av det totale salget av nettbrett i 2010._NEWLINE_Alt i fjerde kvartal 2010 hadde 150\xc2\xa0000 personer i Norge tilgang til en iPad, if\xc3\xb8lge svar gitt til TNS Gallup, som anslo at om lag 500\xc2\xa0000 i Norge ville eie en  iPad ved utgangen av 2011._NEWLINE_Da iPad 2 ble lansert i mars 2011 var hele femten millioner enheter solgt verden over \xe2\x80\x93 dette tallet var h\xc3\xb8yre enn noe annet nettbrett  solgt siden iPad ble lansert. I l\xc3\xb8pet av 2011, er det forventet at iPad vil innta 83 prosent av det totalt nettbrettmarkedet i Amerika._NEWLINE_iPad 3 ble lansert 7. mars 2012 og inneholdt blant annet en ny Retina-skjerm, 4G og bedre kamera._NEWLINE_iPad Mini kom i 2012 og er en mindre iPad med 7,9 tommers skjerm, mot vanlig 9,7. Samtidig ble iPad 4 eller iPad Med Retina-Skjerm som den egentlig heter lansert. Den hadde en bedre prosessor enn iPad 3 og hadde innebygd taleassistenten Siri og den nye Lightning-kontakten som ogs\xc3\xa5 er i iPhone 5, iPad Mini og de nyeste iPod modellene- som ble lansert i 2015\n_START_SECTION_\nAir Ipad 2 (6. generasjon)\n_START_PARAGRAPH_\nAir iPad 2 ble lansert av Apple den 16. oktober 2014, og fikk en raskere ny A8 prosessor, et oppgradert 8 Megapixel kamera bak, den nye iOS 8.1-versjonen, og et tynt eksteri\xc3\xb8r med en tykkelse p\xc3\xa5 6,1 mm. Forgjengeren iPad Air (1) vil fortsatt v\xc3\xa6re tilgjengelig, men til en nedsatt pris. I Norge blir iPad Air 2 og iPad mini 3 tilgjengelig i uke 43. Apple iPad Air 2\n_START_SECTION_\nProgramvare\n_START_PARAGRAPH_\nApplikasjonene Safari, Mail, Bilder, Video, iPod, iTunes, App Store, Kart, Notater, Kalender, Kamera, Klokke, P\xc3\xa5minnelser, Game Center og Kontakter f\xc3\xb8lger alle med iPad-en. iPad-en kan ogs\xc3\xa5 brukes til \xc3\xa5 kj\xc3\xb8re iPhone-applikasjoner. Applikasjonene kan kj\xc3\xb8res i b\xc3\xa5de iPhone-st\xc3\xb8rrelse og i et forst\xc3\xb8rret format som er mer tilpasset iPad-skjermen.\n_START_SECTION_\niBooks\n_START_PARAGRAPH_\niBooks er en applikasjon p\xc3\xa5 iPad som kan brukes til \xc3\xa5 laste ned b\xc3\xb8ker i ePub-format fra iBook Store. Her kan man ogs\xc3\xa5 lese PDF-filer som kan importeres fra en datamaskin eller andre apper.\n_START_SECTION_\niWork\n_START_PARAGRAPH_\nEn modifisert versjon av iWork kan brukes p\xc3\xa5 iPad. De tre programmene Pages, Keynote og Numbers selges separat og koster i USA $9.99. Norsk pris er 70 kroner.'